Funksjonen til den midtre pedalen (eller pedalene) kan som sagt variere noe. Noen eksempler: Øvingspedal (ekstra dempepedal): Demper lyden til hele flygelet ved at en filtduk legges over strengene. Dette for at man ikke unødig skal forstyrre andre i huset mens man øver. Prolongasjonspedal (italiensk: , engelsk: ): Som fortepedalen, men bare for den noten som allerede spilles idet pedalen trykkes. Denne pedalen løfter altså ikke demperne for påfølgende noter. Kan brukes for å la enkelttoner ringe lenge. Bassprolongasjonspedal (engelsk ): Som fortepedalen, men bare for basstonene. Når denne pedalen brukes løftes demperne for alle de nederste strengene. Kan brukes for å la lange basstoner ringe mens man har flyttet fingrene oppover på tangentene og bruker dem for å spille lysere toner.